**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos „šaltinėlio“ mokyklos-darželio pavadinimo pakeitimo IR NUOSTATŲ PATVIRTINIMO“ PROJEKTO**

1. **Projekto rengimą paskatinusios priežastys.**

Šis sprendimo projektas parengtas, siekiant užbaigti bendrojo ugdymo mokyklos struktūrinį pertvarkymą į ikimokyklinio ugdymo įstaigą.

1. **Parengto projekto tikslas ir uždaviniai.**

Tikslas – formuoti ikimokyklinio ir priešmokyklinio ugdymo įstaigų tinklą.

Uždaviniai:

1. Pakeisti Klaipėdos „Šaltinėlio“ mokyklos-darželio pavadinimą ir vadinti jį Klaipėdos lopšeliu-darželiu „Šaltinėlis“.
2. Patvirtinti pakeistus įstaigos nuostatus.
3. **Kaip šiuo metu yra teisiškai reglamentuojami projekte aptarti klausimai.**

Vadovaujantis Lietuvos Respublikos švietimo įstatymo 58 straipsniu, Klaipėdos miesto savivaldybės tarybai suteikti įgaliojimai formuoti ikimokyklinio, priešmokyklinio, pradinio, pagrindinio ir vidurinio ugdymo, vaikų ir suaugusiųjų neformaliojo švietimoprogramas teikiančių mokyklų tinklą. Šis sprendimo projektas parengtas, vykdant Klaipėdos miesto savivaldybės bendrojo ugdymo mokyklų tinklo pertvarkos 2016-2020 metų bendrojo plano, patvirtinto Klaipėdos miesto savivaldybės tarybos 2016 m. balandžio 28 d. sprendimu Nr. T2-119, priedo 1.2.11 papunktį. Pagal šią priemonę Klaipėdos „Šaltinėlio“ mokykla-darželis pertvarkomas į Klaipėdos lopšelį-darželį „Šaltinėlis“.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu teikiami Klaipėdos lopšelio-darželio „Šaltinėlis“ nuostatai paruošti, vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164. Nuostatuose nurodoma, kad Klaipėdos lopšelyje-darželyje „Šaltinėlis“ bus įgyvendinamos priešmokyklinio, ikimokyklinio ugdymo ir neformaliojo vaikų švietimo programos, ugdymas bus organizuojamas lietuvių kalba, taip pat apibrėžiamos kitos lopšelio-darželio veiklą reglamentuojančios nuostatos.

Vadovaujantis lietuvos Respublikos civilinio kodekso 2.43 straipsnio 1 dalimi apie Klaipėdos „Šaltinėlio“ mokyklos-darželio pavadinimo pakeitimą vieną kartą viešai bus pranešta įstaigos interneto svetainėje.

Patvirtinus šį sprendimo projektą bus padidintas ikimokyklinio ugdymo(si) vietų skaičius Klaipėdos mieste.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia, nes įstaiga iš jai skirtų biudžetinių lėšų padengs išlaidas, susijusias su įstaigos pavadinimo ir nuostatų pakeitimu.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Šiuo sprendimo projektu teikiamų nuostatų projektą teigiamai įvertino įstaigos taryba (2017 m. gegužės 9 d. protokolas Nr. 3). Sprendimo projektą derino Klaipėdos miesto savivaldybės administracijos specialistai.

1. **Sprendimo projekto autorius ar autorių grupė, sprendimo projekto iniciatoriai.**

Šį sprendimo projektą parengė Klaipėdos miesto savivaldybės administracijos Ugdymo ir kultūros departamento Švietimo skyriaus vyr. specialistė A. Andrašūnienė.

1. **Kiti reikalingi pagrindimai ir paaiškinimai.**

Nėra

PRIDEDAMA:

1. Teisės aktų, nurodytų sprendimo projekto įžangoje, išrašas, 2 lapai.
2. Klaipėdos miesto savivaldybės administracijos direktoriaus 2011 m. kovo 7 d. įsakymo Nr. AD1-449 „Dėl Klaipėdos „Šaltinėlio“ mokyklos-darželio nuostatų patvirtinimo“ kopija, 8 lapai.

Švietimo skyriaus vedėja Laima Prižgintienė